Die plaasvervanger − Magda Schmidt – romanza.co.za
by Romanza aan June 29, 2017 0 Kommentaar
LAPA romanzasLapa UitgewersLAPA-liefdesverhaleromanse KZN droogte | News24
Die iSimangaliso-vleilandpark soos hy moet lyk.
SOOS Hibiskuskus-inwoners weet, het die streek die afgelope tyd goeie reën gekry, asook sekere dele van die binneland. Dis waarom die see naby aan die strand die afgelope paar weke periodiek bruin en vuil was: riviere soos die Umzimkhulu het sterk afgekom en miljoene liter water in die oseaan gestort.
Wat nou van die droogte?
Ongelukkig is die antwoord dat die droogte nog lank nie gebreek is nie, en selfs waar daar groot verligting was, is daar nog ernstige probleme. ‘n Goeie voorbeeld is die St Lucia-tregtermonding in die noorde. Aan die begin van Maart was daar net 10% van St Lucia se oppervlak-water oor.
Tussen 12 en 14 Maart het 6.2 biljoen liter vars water die St Lucia-stelsel binnegevloei as gevolg van die goeie reën in die opvanggebied. Almal in die omgewing het gejuig, maar die harde werklikheid was dat die mond van die Umfolozirivier oopgemaak moes word om te voorkom dat suikerboere groot vloedskade ly.
Dis ingevolge ‘n tussentydse hof-ooreenkoms tussen die Umfolozi-suikervereniging en die iSimangaliso-vleiland, op aandrang van die suikerboere, wat tot 16 Mei geld. Wat dit inderwaarheid beteken is dat miljoene liter vars water see toe loop pleks van na die St Lucia-meer. Dis om te verhoed dat suikerplantasies op die uMfolozi vloedvlakte oorstroom word.
Dis ooglopend dat daar spanning tussen die suikerboere en iSimangaliso is. Volgens berigte van Media 24 is daar sedert 2008 kommunikasie met die Umfolozi-suikerboere oor die bestuur van die St Lucia-tregtermond. iSimangaliso se hoof, Andrew Zaloumis, sê egter van die boere se ondernemings om beter vloedbeskerming te verseker, is nog nie gestand gedoen nie.
“Ons is uiters besorgd oor die moontlik negatiewe ekologiese gevolge van die oopmaak van die riviermonding vir die St Lucia-meer, en ook op die broodwinning van talle mense, veral omdat die swak winterreënval-seisoen op hande is.”
Meer as 50% van alle watervoëls in KwaZulu-Natal vreet en broei in die St Luciagebied. Van die 155 vissoorte in die St Luciameer-estuariese stelsel, gebruik 71 die gebied om aan te teel, en is 24 van hierdie vissoorte belangrike marine lynvissoorte.
Intussen verklaar die Suid-Afrikaanse Weerdiens hoewel daar ‘n duidelik-waarneembare afname van die El Nino-effek is soos die herfs vorder, sal sake waarskynlik nog droeër en warmer word voordat die verskynsel se greep om ons kele sal verdwyn.
Die vooruitsig vir die res van die herfsseisoen is nog steeds laer as normale reënval, en hoër as normale maksimum- en minimum-temperature. Die Weerdiens meen sake kan eers teen die midwinter normaal word.
Op die oomblik is verskeie provinsies amptelike krisis-droogtegebiede. Verligting het gekom in Oos-Kaapland, KwaZulu-Natal, Mpumalanga en Limpopo, maar groot vloedskade is ook op plekke aangerig. Daarteenoor is boere in die Vrystaat en Noord- en Wes-Kaapland, in krisis-situasies weens ‘n gebrek aan reën.
Tensy iets totaal buitengewoon gebeur, moet Suid-Afrikaners hulle maar gereedmaak vir ‘n moeilike ses maande vorentoe.
En moet Suidkus-inwoners hul seëninge tel wanneer die Umzimkhulu sy bruin vrag in die oseaan stort, want dis ‘n teken dat die binneland goeie reën gekry het.